Publication: Magyar Közlöny
Issue: MK-2000-27 (Year: 2000, Number: 27)
Era: 1990-2004
Section: 1993. évi LXXX. törvény alapján tudományos, kutatási és
Paragraph Index: 1279

6. A közalapítványi vagyon kezelője A közalapítványi vagyon kezelője és legfőbb döntést hozó szerve az Alapító által létrehozott Kuratórium. A Kuratórium az elnökből, tiszteletbeli elnökből, alelnökből és 6 tagból áll. Elnöke az Alapító által felkért és megbízott személy. Az elnök megbízatása 3 éves időtartamra szól, amely megbízatás meghosszabbítható. A Főiskola korábbi főigazgatóját, dr. Hári Máriát az Alapító határozatlan időre felkéri a Kuratórium tiszteletbeli elnökéül. A Kuratórium tagja a Főiskola mindenkori főigazgatója, aki egyúttal a Kuratórium alelnöke. Megbízatása a főigazgatói tisztség betöltéséig szól. A Kuratórium többi tagját az Alapító az Oktatási Minisztérium, az Egészségügyi Minisztérium, a Magyar Nemzeti Bank, a Külügyminisztérium, az Országos Egészségbiztosítási Pénztár, valamint az Egyesült Királyság Kormányának jelölése alapján kéri fel. Ennek megfelelően a Kuratórium összetétele az alábbiak szerint alakul: — a Kuratórium elnöke: Nagy Elek, — a Kuratórium tiszteletbeli elnöke: dr. Hári Mária főiskolai tanár, — a Kuratórium alelnöke: dr. Kozma Gyuláné főigazgató. A Kuratórium tagjai: — az Oktatási Minisztérium részéről: Bollókné dr. Panyik Ilona főiskolai tanár, — az Egészségügyi Minisztérium részéről: Bognár Gyuláné tanácsos, — a Külügyminisztérium részéről: Tunyoginé Akóts Klára főosztályvezető-helyettes, — az Országos Egészségbiztosítási Pénztár részéről: dr. Zsengellér Julianna szakmai főtanácsadó, — a Magyar Nemzeti Bank részéről: Tarján Éva főosztályvezető, — az Egyesült Királyság Kormánya részéről: Joanne Penfold sajtóreferens. A Kuratórium tagjainak megbízatása 3 éves időtartamra szól, amely megbízatás két alkalommal meghosszabbítható. A Kuratórium állandó meghívottja tanácskozási joggal a mozgássérültek egy képviselője. E személyre az Iskolaszék tesz javaslatot. Nevezett megbízatásának időtartama is 3 éves időtartamra szól, amely megbízatás is egy ízben meghosszabbítható. A mozgássérültek képviselője: dr. Frank Andrea. Valamely közhasznú szervezet megszűntét követő 2 évig nem lehet a Kuratórium tagja az a személy, aki olyan közhasznú szervezetnél töltött be — annak megszűntét megelőző két évben legalább egy évig — vezető tisztséget, amely az adózás rendjéről szóló törvény szerinti köztartozását nem egyenlítette ki. A Kuratórium tagja, illetve az ennek jelölt személy, amennyiben más közhasznú szervezetnél is vezető tisztséget tölt be, köteles erről a Közalapítványt tájékoztatni. 2000/27. szám

Source: https://magyarkozlony.hu/hivatalos-lapok/0fefc8a78dc2419298829d39182b48e0f944522c/dokumentumok/9b59ab2bcf935efbceb14202a2f02e7861b0a80d/letoltes